Ely bispedømme

Ely bispedømme i England ble opprettet i 1109, med sete i byen Ely. Opprettelsen hadde blitt foreslått i 1105 av en Richard, som var abbed i byens kloster, for å avlaste Lincoln bispedømme.

Elykatedralen var opprinnelig klosteret kirke, som ble utvidet for å dekke det nye behovet for plass. Ely var organisert som et palatinat under biskopen, samt at biskopen også automatisk ble abbed for det rike klosteret, og derfor ble det et velstående bispedømme. Dette gjenspeiles i katedralen, som er rikt utsmykket. 

Etter reformasjonen i det 16. århundre gikk det over fra å være et katolsk til et anglikansk bispesete, samtidig som klosteret ble oppløst. 

Fram til 1830 dekket bispedømmet kun Cambridgeshire, men det ble det året utvidet til å dekke også Bedfordshire, Huntingdonshire og den vestlige delen av Suffolk. Dette ble igjen endret i 1914, da Suffolk bispedømme ble opprettet. Det vestlige Suffolk gikk da dit, mens Bedfordshire ble gitt til St. Albans bispedømme. Samtidig ble den vestlige delen av Norwich bispedømme gitt til Ely. 

Bispedømmet har i 2005 omkring 300 menigheter, 341 kirker og 610 000 medlemmer av Den anglikanske kirke.

Biskoper

ÅrNavnMerknader1109–?Hervey le Breton1133–?Nigel av Ely1189–?William Longchamp1198–?Eustace av Ely1220–1225John de Fontibus1225–1229Geoffrey de Burgh1229–?Hugh Norwold1255–1257William av KilkennyRikskansler i England 1250-1255.1257–?Hugh Belsham1286–1290John Kirkby1290–1299William av Louth1299–1302Ralph Walpole1302–1310Robert Orford1310–1316John Keeton1316–?John HothamRikskansler i England 1318–1320.1337–1345Simon Montacute1345–?Thomas de Lisle1362–1366Simon LanghamRikskansler i England 1363–1367,
erkebiskop av Canterbury 1366–13681366–1388Thomas ArundelRikskansler i England i fem perioder, 
erkebiskop av York 1388-1396, 
og av Canterbury 1396–1414.1388–?John Fordham1426–1435Philip Morgan1435–1444VakantAdministrert av kardinal Louis av Luxemburg.1444–1454Thomas Bourchier1454–1479William Gray1479–1486John MortonRikskansler i England 1487–1500, 
erkebiskop av Canterbury.1486–1500John Alcock1501–1506Richard Redman1506–1515James Stanley1515–1533Nicholas West1533–1554Thomas GoodrichRikskansler i England 1552–15531554–1559Thomas ThirlbySiste katolske biskop av Ely.

 Eksterne lenker 
 Diocese of Ely

Kategori:Anglikanske bispedømmer i Storbritannia
Kategori:Tidligere katolske bispedømmer i Storbritannia
Kategori:Canterbury erkebispedømme